CELEX: 22013D0033
Language: mt
Date: 2013-03-15 00:00:00
Title: Deċiżjoni tal-Kumitat Konġunt taż-ŻEE Nru 33/2013 tal- 15 ta’ Marzu 2013 li temenda l-Anness I (Kwistjonijiet veterinarji u fitosanitarji) tal-Ftehim ŻEE

29.8.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 231/7
               
            DEĊIŻJONI TAL-KUMITAT KONĠUNT TAŻ-ŻEE
      Nru 33/2013
      tal-15 ta’ Marzu 2013
      li temenda l-Anness I (Kwistjonijiet veterinarji u fitosanitarji) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament ta’ Implimentazzjoni tal-Kummissjoni (UE) Nru 269/2012 tas-26 ta’ Marzu 2012 dwar l-awtorizzazzjoni tad-diklorur tar-ram triidrossidu bħala addittiv għall-għalf għall-ispeċi kollha tal-annimali (1) għandu jiġi inkorporat fil-Ftehim ŻEE.
               
            
                  (2)
               
               
                  Ir-Regolament ta’ Implimentazzjoni tal-Kummissjoni (UE) Nru 1021/2012 tas-6 ta’ Novembru 2012 dwar l-awtorizzazzjoni ta’ endo-1,4-beta-ksilanażi prodotta minn Trichoderma reesei (ATCC PTA 5588) bħala addittiv għall-għalf għal speċi tat-tjur minuri minbarra l-papri (id-detentur tal-awtorizzazzjoni Danisco Animal Nutrition) (2) għandu jiġi inkorporat fil-Ftehim ŻEE.
               
            
                  (3)
               
               
                  Din id-Deċiżjoni tikkonċerna l-leġiżlazzjoni dwar l-għalf. Il-leġiżlazzjoni li tirrigwarda l-għalf ma tapplikax għal-Liechtenstein sakemm l-applikazzjoni tal-Ftehim bejn il-Komunità Ewropea u l-Konfederazzjoni Svizzera dwar il-kummerċ fi prodotti agrikoli tkun estiża għal-Liechtenstein, kif speċifikat fl-adattamenti settorjali fl-Anness I tal-Ftehim ŻEE. B’hekk, din id-Deċiżjoni ma tapplikax għal-Liechtenstein.
               
            
                  (4)
               
               
                  L-Anness I tal-Ftehim ŻEE għandu għaldaqstant jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      Il-punti li ġejjin jiddaħħlu wara l-punt 67 (Regolament ta’ Implimentazzjoni tal-Kummissjoni (UE) Nru 869/2012) tal-Kapitolu II tal-Anness I tal-Ftehim ŻEE:
      
                  “68.
               
               
                  
                     32012 R 0269: Ir-Regolament ta’ Implimentazzjoni tal-Kummissjoni (UE) Nru 269/2012 tas-26 ta’ Marzu 2012 dwar l-awtorizzazzjoni tad-diklorur tar-ram triidrossidu bħala addittiv għall-għalf għall-ispeċi kollha tal-annimali (ĠU L 89, 27.3.2012, p. 3).
               
            
                  69.
               
               
                  
                     32012 R 1021: Ir-Regolament ta’ Implimentazzjoni tal-Kummissjoni (UE) Nru 1021/2012 tas-6 ta’ Novembru 2012 dwar l-awtorizzazzjoni ta’ endo-1,4-beta-ksilanażi prodotta minn Trichoderma reesei (ATCC PTA 5588) bħala addittiv għall-għalf għal speċi tat-tjur minuri minbarra l-papri (id-detentur tal-awtorizzazzjoni Danisco Animal Nutrition) (ĠU L 307, 7.11.2012, p. 68).”
               
            Artikolu 2
      It-testi tar-Regolamenti ta’ Implimentazzjoni (UE) Nru 269/2012 u (UE) Nru 1021/2012 bil-lingwa Islandiża u b’dik Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fis-16 ta’ Marzu 2013, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 4
      Din id-Deċiżjoni tiġi ppubblikata fit-Taqsima taż-ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, il-15 ta’ Marzu 2013.
         
            
               Għall-Kumitat Konġunt taż-ŻEE
            
            
               Il-President
            
            Gianluca GRIPPA
         
      
      
         (1)  ĠU L 89, 27.3.2012, p. 3.
      
         (2)  ĠU L 307, 7.11.2012, p. 68.
      
         (*)  Ma huwa indikat l-ebda rekwiżit kostituzzjonali.